Lav et referat af nedenstående tekst:

Tekst:
Skal man indlede juleferien med en lille køretur fredag aften, er der god grund til at lette foden lidt fra speederen og holde ekstra godt øje med vejen. Fredag aften har Nordjyllands Politi nemlig haft travlt med at rydde op efter små færdselsuheld på grund af det dårlige vejr og deraf følgende lav sigtbarhed. Det oplyser vagtchef Per Jørgensen. - Et af uheldene skete på Klejtrupvej ved Hvornum ved Hobro, hvor en 52-årig kvinde ender i grøften i et t-kryds på grund af aquaplanning. Hun skulle lige en tur omkring skadestuen for at blive tjekket, men ellers slap hun for større skrammer, siger Per Jørgensen. Derfor opfordrer han alle bilister til at se sig for. - Det regner og blæser, og det kan være svært at se noget. Så man skal køre forsigtigt og efter forholdene, siger han til TV2 Nord. I løbet af aftenen og natten skulle regnen ifølge TV2 Vejrets prognoser gerne blive til sne i Vendsyssel, og det kan medføre risiko for glatte veje.

Referat:
Fire gange er Nordjyllands Politi indtil videre rykket ud fredag aften for hjælpe nødstedte bilister efter uheld i det dårlige vejr.